CELEX: 32015R0616
Language: lv
Date: 2015-02-13 00:00:00
Title: Komisijas Deleģētā regula (ES) 2015/616 (2015. gada 13. februāris), ar ko groza Deleģēto regulu (ES) Nr. 480/2014 attiecībā uz tajā ietvertajām atsaucēm uz Eiropas Parlamenta un Padomes Regulu (ES) Nr. 508/2014

21.4.2015   
               
               
                  LV
               
               
                  Eiropas Savienības Oficiālais Vēstnesis
               
               
                  L 102/33
               
            KOMISIJAS DELEĢĒTĀ REGULA (ES) 2015/616
      (2015. gada 13. februāris),
      ar ko groza Deleģēto regulu (ES) Nr. 480/2014 attiecībā uz tajā ietvertajām atsaucēm uz Eiropas Parlamenta un Padomes Regulu (ES) Nr. 508/2014
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 17. decembra Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (1), un jo īpaši tās 38. panta 4. punkta trešo daļu, 68. panta 1. punkta otro daļu un 125. panta 8. punkta pirmo daļu,
      tā kā:
      
                  (1)
               
               
                  Komisijas Deleģētā regula (ES) Nr. 480/2014 (2) tika pieņemta pirms Eiropas Parlamenta un Padomes Regulas (ES) Nr. 508/2014 (3) pieņemšanas.
               
            
                  (2)
               
               
                  Pēc Regulas (ES) Nr. 508/2014 pieņemšanas trīs pagaidu atsauces uz gaidāmo Savienības tiesību aktu par Eiropas Jūrlietu un zivsaimniecības fondu (“EJZF”) Deleģētajā regulā (ES) Nr. 480/2014 būtu jāaizstāj ar atsaucēm uz Regulas (ES) Nr. 508/2014 konkrētiem noteikumiem. Pirmā atsauce Deleģētās regulas (ES) Nr. 480/2014 6. pantā attiecas uz to struktūru lomu, pienākumiem un atbildību, kuras īsteno finanšu instrumentus. Otrā atsauce Deleģētās regulas (ES) Nr. 480/2014 20. pantā attiecas uz darbību vai darbību veidojošu projektu veidiem, kuros netiešās izmaksas var aprēķināt, piemērojot vienoto likmi, kas noteikta saskaņā ar Eiropas Parlamenta un Padomes Regulas (ES) Nr. 1290/2013 (4) 29. panta 1. punktu. Trešā atsauce Deleģētās regulas (ES) Nr. 480/2014 21. pantā attiecas uz darbību vai darbību veidojošu projektu veidiem, kuros netiešās izmaksas var aprēķināt, piemērojot vienoto likmi saskaņā ar Eiropas Parlamenta un Padomes Regulas (ES, Euratom) Nr. 966/2012 (5) 124. panta 4. punktu.
               
            
                  (3)
               
               
                  Tā kā Regulā (ES) Nr. 1303/2013 paredzētie noteikumi par publiskā un privātā sektora partnerību ir piemērojami arī EJZF, ir jāgroza arī Deleģētās regulas (ES) Nr. 480/2014 III pielikums, lai attiecīgā informācija par to, vai darbība īstenota saskaņā ar publiskā un privātā sektora partnerības struktūru, tiek saglabāta arī datorizētā formā uzraudzības sistēmā, kas attiecas uz EJZF.
               
            
                  (4)
               
               
                  Tāpēc Deleģētā regula (ES) Nr. 480/2014 būtu attiecīgi jāgroza,
               
            IR PIEŅĒMUSI ŠO REGULU.
      1. pants
      Deleģēto regulu (ES) Nr. 480/2014 groza šādi:
      
                  1)
               
               
                  regulas 6. panta 1. punkta b) apakšpunktu aizstāj ar šādu:
                  
                              “b)
                           
                           
                              galasaņēmēji tiek informēti, ka finansējums tiek sniegts saskaņā ar programmām, ko līdzfinansē ESI fondi, atbilstīgi prasībām, kas paredzētas:
                              
                                          i)
                                       
                                       
                                          Regulas (ES) Nr. 1303/2013 115. pantā attiecībā uz ERAF, ESF un Kohēzijas fondu;
                                       
                                    
                                          ii)
                                       
                                       
                                          Eiropas Parlamenta un Padomes Regulas (ES) Nr. 1305/2013 (*) 66. panta 1. punkta c) apakšpunkta i) punktā attiecībā uz ELFLA;
                                       
                                    
                                          iii)
                                       
                                       
                                          Eiropas Parlamenta un Padomes Regulas (ES) Nr. 508/2014 (**) 97. panta 1. punkta b) apakšpunktā attiecībā uz EJZF;
                                       
                                    
                        
                     (*)  Eiropas Parlamenta un Padomes 2013. gada 17. decembra Regula (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (OV L 347, 20.12.2013., 487. lpp.)."
						
                  
                     (**)  Eiropas Parlamenta un Padomes 2014. gada 15. maija Regula (ES) Nr. 508/2014 par Eiropas jūrlietu un zivsaimniecības fondu un ar ko atceļ Padomes Regulas (EK) Nr. 2328/2003, (EK) Nr. 861/2006, (EK) Nr. 1198/2006 un (EK) Nr. 791/2007 un Eiropas Parlamenta un Padomes Regulu (ES) Nr. 1255/2011 (OV L 149, 20.5.2014., 1. lpp.).”"
						;
            
                  2)
               
               
                  regulas 20. panta d) punktu aizstāj ar šādu:
                  
                              “d)
                           
                           
                              darbības, kuras atbalsta ar EJZF un kuras plāno saskaņā ar Regulas (ES) Nr. 508/2014 26., 28., 39. vai 47. pantu.”
                           
                        ;
               
            
                  3)
               
               
                  regulas 21. panta d) punktu aizstāj ar šādu:
                  
                              “d)
                           
                           
                              darbība, ko atbalsta ar EJZF un plāno saskaņā ar Regulas (ES) Nr. 508/2014 38. pantu, 40. panta 1. punktu, 41. panta 1. punktu, 44. panta 6. punktu, 48. panta 1. punkta e), i), j) vai k) apakšpunktu vai 80. panta 1. punkta b) apakšpunktu.”
                           
                        ;
               
            
                  4)
               
               
                  regulas III pielikuma 17. datu laukā “Informācija par to, vai darbība īstenota saskaņā ar publiskā un privātā sektora partnerības struktūru” svītro labās ailes “Norāde par fondiem, attiecībā uz kuriem dati nav nepieciešami” tekstu:
                  “Neattiecas uz EJZF”.
            2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2015. gada 13. februārī
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 347, 20.12.2013., 320. lpp.
      
      
         (2)  Komisijas 2014. gada 3. marta Deleģētā regula (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (OV L 138, 13.5.2014., 5. lpp.).
      
         (3)  Eiropas Parlamenta un Padomes 2014. gada 15. maija Regula (ES) Nr. 508/2014 par Eiropas jūrlietu un zivsaimniecības fondu un ar ko atceļ Padomes Regulas (EK) Nr. 2328/2003, (EK) Nr. 861/2006, (EK) Nr. 1198/2006 un (EK) Nr. 791/2007 un Eiropas Parlamenta un Padomes Regulu (ES) Nr. 1255/2011 (OV L 149, 20.5.2014., 1. lpp.).
      
         (4)  Eiropas Parlamenta un Padomes 2013. gada 11. decembra Regula (ES) Nr. 1290/2013, ar ko nosaka pētniecības un inovācijas pamatprogrammas “Apvārsnis 2020” (2014.–2020. gads) dalības un rezultātu izplatīšanas noteikumus un atceļ Regulu (EK) Nr. 1906/2006 (OV L 347, 20.12.2013., 81. lpp.).
      
         (5)  Eiropas Parlamenta un Padomes 2012. gada 25. oktobra Regula (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).